Odense Adresse-Contoirs Efterretninger, 1846-08-15
(Jndsendt.) Banken for Fyen. Omtrent i 8 Dage have Actielisterne til ovennævnte Jnstitut været henlagte til Tegning, og saavidt vi have erfaret skal der paa flere Steder allerede være tegnet betydelige Beløb. Jndsenderen af disse Linier kan i pecunair Henseende kun virke lidet til dette gavnlige Foretagendes Fremme; men desto større Opfordring føler han derfor til ogsaa at bidrage sin Skjerv ved at henlede Medborgeres Opmærksomhed paa de forskjellige fordeelagtige Maader, hvorpaa man kan blive Jnteressent i dette Jnstitut. Contante Actier a 100 Rbd. Vi ville her gjøre en Sammenligning mellem disse og Bankactier. Disse lyde ligeledes oprindeligt paa 1000 Rbd., men fordi der er Udsigt til et Udbytte iaar af 6 1/2 Rbd. pr. Actie ere de stegne til 178 Rbd., hvilket kun giver omtrent 3 2/3 pCt. af sidstnævnte Capital. Anslaae vi nu den fyenske Banks Udbytte til 5 Rbd. pr. Actie, hvilket man har Grund til at antage vil blive Minimum, saa er det jo indlysende, at, da dette Udbytte svarer til Renten af 125 Rbd., disse Actier maae stige ei ubetydeligt, om de end maaskee ei strax naae en saa høi Cours. Da Bankactiernes nuværende høie Priis ingenlunde giver Anledning til at vente nogen væsentlig Stigen, saa turde det vistnok være utvivlsomt, at Eierne af disse Papirer ville have større Fordeel ved at realisere dem til deres nuværende høie Cours, og da anlægge deres Penge i de fyenske Actier, der give Udsigt til mindst 5 pCt., medens Bankactier, beregnet efter den Cours, hvori de nu staae, kun give c. 3 2 pCt. Amortisations-Actier Litr. B. a 1000 Rbd. Ved at tegne sig for 1000 Rbd. til Amortisation, forpligter man sig aarlig at indbetale mindst 2 pCt. - altsaa 20 Rbd. hvilke give samme Udbytte som de contante Actier, men istedetfor at udbetales, tillægges Capitalen. - Ligesom den, der har tegnet sig for en saadan Sum til Amortisation, til enhver Tid kan sælge og transportere til en Anden det Document, der godtgjør at han er Deeltager i Jnstitutet, og hvorpaa noteres hvert Jndskud han giør, saaledes har han ogsaa den betydelige Fordeel, naar Actierne ere komne i god Cours, at kunne til enhver Tid indbetale det Resterende i de 1000 Rbd., og da at lade sig udfærdige 10 Actier, som han derefter med Fordeel kan sælge. Denne Jndretning, ligesaavelsom i Særdeleshed Amortisations-Actier Litr. Bo a 500 Rbd. er aldeles at betragte som en Sparekasse; her indbetales ligeledes 2 pCt. - altsaa 10 Rbd. - aarligt, hvilke garanteres 3 1/2 pCt. Rente, som tillægges Capitalen, der efter 3 Maaneders Opsigelse kan erholdes udbetalt, og kan den sig herfor Tegnende, paa samme Maade som Jnteressenterne Litr. B., naarsomhelst han vil, blive virkelig Actionair. Denne Maade kan ikke noksom anbefales Forældre, som ved aarligt at indbetale 10-20 Rbd. kunne opsamle en Capital til deres Børn. Vi skulle endnu ei lade ubemærket, at dette Jnstitut, som Lovene udviser, skal bestyres paa samme Maade som Nationalbanken, nemlig af 20 Repræsentanter, 5 Directeurer og 2 Revisorer, hvorved ydes Actionairerne tilstrækkelig Garantie. Jdet vi slutte disse bemærkninger, nære vi det Haab, at Enhver, hvem Provindsens Opkomst er magtpaaliggende, vil yde denne vigtige Sag den kraftige Bistand den fortjener; vi holde os overbeviste om, at Lønnen da ei vil udeblive, thi der kan ei være Tvivl om at Jnstitutet jo maa kunne forrente sig meget godt.